Oko inspiracije

**Oko insipiracije** je sedamnaesta epizoda pete sezone Winx Cluba.

## Sažetak

Daphne potiče Winxice da potraže oko inspiracije, ali one ne znaju što je to niti gdje se može pronaći. Na Zemlji, Tritannus pretvara otok smeća u strašno čudovište koje izaziva paniku u Gardenii. Winxice moraju intervenirati prije nego što bude prekasno.

## Radnja

Epizoda počinje u Beskrajnom Oceanu, gdje Tritannus ima pečat stupa svjetla, a Icy je s njim. Darcy i Stormy razgovaraju s Daphne, a ona kaže da Tritannus ne može aktivirati carev tron, zato što će Tritannus i Trix biti uništeni. One joj ne vjeruju, a Daphne pokušava kontaktirati Bloom ali ne može i pada u nesvijest.

Tritannus stavlja pečat stupa svjetla na carev tron, no prijestolje ispaljuje munju koja Tritannusa ostavlja u njegovu normalnom obliku. Daphne iskorištava to što je Tritannus oslabljen i pokušava kontaktirati Bloom. U Alfei, Bloom stupa u kontakt s Daphne, a Daphne kaže Bloom da je oteta i mora zaustaviti Tritannusa.

Daphne objašnjava Bloomu da Tritannus traži pečate stupa ravnoteže i stupa kontrole, a Bloom mora potražiti Oko inspiracije. Bloom se budi, i upozorava Floru, a zatim i ostale Winxice, unatoč tome što je Stella pospana. U Beskrajnom Oceanu, Icy kaže Tritannusu da moraju ići na Zemlju po naftu.

Darcy i Stormy počinju vjerovati u ono što je Daphne rekla i objašnjavaju to Icy. Icy kaže da će to učiniti sama ako zatreba. U čarobnom arhivu Alfee, Winxice počinju tražiti Oko inspiracije. No ne nalaze ništa. Selkie Zemlje vidi kako se portal otvara, a ulaze Tritannus i Trixice. Selkie ih pokušava zaustaviti, bezuspješno.

U Alfei, Bloom inzistira na Daphninoj poruci o tome kako bi zaustavile Tritannusa, no Winxice misle da Oko inspiracije ne postoji. Layla pita svoju čuvaricu Sirenixa, a ona daje naslutiti da se radi o Mjesecu. Winxice otkrivaju da je Mjesec reflektiran u bunaru, a Oko inspiracije vodi Winxice u sobu s vodom.

Winxice otkrivaju da su na karti Beskrajnog Oceana, a Tecna preuzima kartu na svoj mobitel. U oceanu, Selkie Zemlje Philla upozorava druge Selkije kako bi zaustavili Tritannusa. Na Zemlji, Mike i Vanessa čiste otok smeća. Tada se pojavljuju Tritannus i Trixice, a Tritannus upija otrove i ponovno se pretvara u čudovište.

Tritannus transformira hrpu smeća u čudovište i napada Mikeov brod. Ljudi skaču u more, a Vanessa naziva Bloom. U Alfei, Bloom dobiva poziv, a Winxice moraju ići na Zemlju. Winxice se transformiraju, dok Tritannusovo čudovište napada ljude.

Winxice stižu na Zemlju, a Tritannus i Trixice idu u vodu po stup ravnoteže. Winxice počinju napadati čudovište, no nema učinka. Bloom se sjeća što je WizGiz rekao Winxicama, i rabe Sirenix konvergenciju kako bi odrazile napad čudovišta. Time je čudovište uništeno, a Winxice ulaze u vodu.

Tritannus i Trixice žele ući u Beskrajni Ocean, no Philla se pojavljuje s mnogo Selkija. Tritannus tada izbacuje Selkie iz akcije, a Tritannus i Trixice ulaze u Beskrajni Ocean. Winxice stižu, te uspijevaju spasiti Selkije. Philla zahvaljuje Winxicama. Na Zemlji, Mike i Vanessa kažu da će more biti čisto. Winxice kažu da će uhvatiti Tritannusa.

## Važni događaji

* Daphne uspijeva kontaktirati Bloom i upozorava ju na Tritannusa.
* Darcy i Stormy sumnjaju u svoj položaj jer Tritannus počinje slabiti.
* Otok smeća u oceanu Gardenie konačno je uništen.
* Winxice se dokopavaju virtualne karte Beskrajnog Oceana.

## Likovi

* Bloom
* Stella
* Flora
* Musa
* Layla
* Tecna
* Sky
* Brandon
* Riven
* Timmy
* Helio
* Icy
* Darcy
* Stormy
* Philla
* Lemmy
* Serena
* Illiris
* Desiryee
* Nissa
* Sonna
* Tritannus
* Daphne
* Mike
* Vanessa

## Korištene čarolije

* Ledena munja — Icy ju je iskoristila protiv Phille.
* Širuća vatra — Bloom ju je iskoristila protiv čudovišta iz smeća.
* Neptunov ubod — Layla ga je iskoristila protiv čudovišta.
* Svjetlosni dijamant — Stella ga je iskoristila protiv čudovišta.
* Sirenix spajanje — Winxice su ovu konvergenciju dvaput iskoristile: prvo protiv čudovišta, a zatim za oslobađanje Selkija.

## Zanimljivosti

* Ovo je prvi put da Layla priziva svoju čuvaricu Sirenixa.
* Kad Bloom probudi Stellu, mogu se vidjeti dvije naljepnice na njezinom zidu s njezinim privjeskom iz vilinskog praha.
* Ovo je prva epizoda u kojoj je Sirenix viđen samo u 2D-u.
* Bunar u kojem se nalazi karta ujedno je i pristup tunelima koji povezuju tri magične škole. No u ovoj epizodi, kad ga mjesečina obasja, bunar otvara portal koji vodi u drugu dimenziju s puno vode, gdje se može vidjeti karta Beskrajnog Oceana. U epizodi “Festival Sparxa”, otkriveno je da bunar sada sadrži razne prostorije i prepreke kroz koje treba proći kako bi se dobila Zvijezda timskog rada.

## Pogreške

* Na Zemlji, dok su Winxice bile transformirane u Sirenix, Stellina suknja nedostaje.
* Tijekom konvergencije Winxica protiv čudovišta iz smeća nedostaju Stelline, Musine i Tecnine suknje.
* Na Zemlji dok je u vazduhu, Darcyna lijeva noga nedostaje od koljena naniže.
* Kada Tritannus uđe u Beskrajni Ocean, dno nedostaje (stijene), ali se pojavljuje nakon nekoliko sekundi.
* Pod vodom, pramenovi su Musine kose ružičasti umjesto narančasti.